Depatman sante piblik

Biwo Sèvis sou Depandans Sibstans yo

250 Washington St

Boston, MA 02108

**"Yon Nouvo Jou pou OTP"**

Chè Pasyan OTP yo,

Biwo Sèvis sou Depandans Sibstans yo nan Depatman Sante Piblik Massachusetts (BSAS) vle enfòme w sou **NOUVO** règ federal pou pwogram tretman opioid (OTP) ki ka chanje epi amelyore eksperyans ou antanke pasyan nan yon OTP. Règ sa yo pral ede OTP responsabilize w kòm yon pasyan epi konsantre sou pwòp bezwen tretman ou pandan w ap pran desizyon sou tretman ou ansanm ak anplwaye OTP la. BSAS ap fè patenarya ak OTP ou a pou sipòte w pandan w ap patisipe nan tretman ki sove lavi sa a.

Men kèk pwen kle sou kèk nan chanjman yo:

|  |  |
| --- | --- |
| **Pou pote-Lakay** | Kounye a OTP yo gen dwa bay pasyan yo yon pi gwo kantite medikaman pou pran lakay yo, epi ou ka anmezi resevwa yo pi bonè nan tretman w la**. Tout desizyon pran lakay ou toujou responsablite ekip tretman OTP la, ki te dirije ak lidèchip medikal OTP a.** Doktè a ak ekip la pral egzamine anpil bagay avan w yo deside sou medikaman wap pran lakay, tankou itilizasyon sibstans aktif ou, prezans nan OTP, si ou ka konsève medikaman yo san danje, ak lòt faktè yo detèmine ki enpòtan. Men **NOUVO** dòz pou pran lakay ou:* Jiska 7 dòz pou pran lakay ou si ou te nan tretman 0 jiska 14 jou.
* Jiska 14 dòz pou pran lakay ou si ou te nan tretman ant 15 jiska 30 jou.
* Jiska 28 dòz pou pran lakay ou si ou te nan tretman pou 31 jou oswa plis.

 BSAS ankouraje w pou w rankontre ak anplwaye OTP w yo lè w admisyon yo epi chak mwa pou w konnen si w elijib pou pran yo lakay oswa si w gen yon ogmantasyon nan sa wap pran lakay yo. Ou pral aprann tou sou sa ou bezwen fè pou jwenn yo. |
| **Telesante** | Ou gendwa kapab ale nan yon pati nan pwosesis admisyon an itilize telesante si OTP ou deside opsyon sa a bon pou ou. Anplis de sa, ou ka anmezi pou resevwa konsèy atravè telesante olye w oblije ale nan OTP a. |
| **Konsèy** | OTP yo oblije travay avèk ou pou kreye pwòp Plan Tretman ou, epi dapre plan sa a, yo ka ofri w konsèy sou pwoblèm ki gen rapò ak itilizasyon sibstans yo. Yon nouvo chanjman an ou pa oblije patisipe nan konsèy pou jwenn aksè nan medikaman w oswa pou w rete nan tretman an. OTP yo toujou oblije ofri ak bay konsèy, e anpil pasyan ka benefisye konsèy nan kèk pwen. Nou ankouraje w pou pale ak ekip OTP la sou sa yo rekòmande pou ou a. |

Eskane pou w aprann plis sou fason chanjman sa yo afekte w:

